भोपाल। बॉलीवुड के दबंग खान सल्लू मियां ने 27 दिसंबर को अपने जीवन के पचास बरस पूरे कर लिए हैं। उनके चाहने वाले बेशुमार हैं, लेकिन हम मिलवा रहे हैं सलमान की सबसे उम्रदराज फैन जीनत बी से। जीनत बी की उम्र 106 साल है और उनकी हाइट महज 3 फीट। सलमान भी अपनी इस फैन की कद्र करते हैं और मिलने का वादा भी कर चुके हैं।
हिट एंड रन केस में सलमान के परिजनों ने फोन पर इनसे क्या कहा था
सलमान ने जब से जीनत बी से फोन पर बातचीत की है, वे सलमान के बुलावे का इंतजार कर रही हैं। हिट एंड रन केस में जब सलमान का केस चल रहा था, तब भी उनके पास सलमान के घर से दुआ करने के लिए फोन आया था। कहा गया था कि आपकी दुआएं असर करेंगी, ज़रूर दुआ करिएगा. राजधानी के जहांगीराबाद में रहने वाली जीनत बी ने सलमान की सभी फिल्में देखी हैं। अपने घर में उनकी कुछ तस्वीरें भी रखी हुई हैं। जब मन होता है तो तस्वीरों से ही बात कर लेती हैं। अब तो सलमान की शादी का भी इंतजार कर रही हैं। कहती हैं, 'सलमान मियां जल्दी निकाह कर लो, बहू को देखने की बहुत तमन्ना है।'
'सलमान संजीदा इंसान हैं'
जीनत बी का कहना है, 'सलमान काफी संजीदा इंसान हैं। मैंने प्यार किया और हम आपके हैं कौन उनकी बेहतरीन फिल्मों से एक है। सलमान खान से मिलना ही मेरी सबसे बड़ी ख्वाहिश है। सलमान ने फोन पर मुझसे बातचीत की है। सलमान ने वादा किया था कि वे जब भोपाल आएंगे तो मुझसे जरूर मिलेंगे। आज भी उनका इंतजार कर रही हूं। जब सलमान के केस की हाईकोर्ट में सुनवाई थी, तब भी उनके घर से दुआ करने के लिए फोन आया था।'
घर वाला कोई नहीं, बीमारी के इलाज के लिए भी पैसे नहीं
जीनत बी के घर में कोई नहीं है। वे अपने परिचितों के घर एक कमरे में रहती हैं। आजकल बीमार रहती हैं। बीमारी के इलाज के लिए पैसे तक की व्यवस्था नहीं है। पूर्व मुख्यमंत्री उमा भारती से उनकी अच्छी दोस्ती हैं। उमा भारती जब भोपाल में रहती थीं तो अकसर उन्हें बुला लिया करती थीं। घर में अलमारी और पलंग तक कुछ लोगों ने उन्हें बनवाकर दिए हैं।
आगे की स्लाइड्स में देखें फोटो
hin_Deva hin_Deva hin_Deva hin_Deva hin_Deva hin_Deva hin_Deva hin_Deva